Eingöngu fyrir starfsmenn sveitrarfélaga , þ.e. Akraneskaupstaðar , Akureyrarbæjar , Borgarbyggðar , Blönduósbæjar , Dalvíkurbyggðar , Fjallabyggðar , Húnaþings vestra , Seltjarnarnesbæjar , Sveitarfélagsin Skagastrandar , Sveitarfélagsins Skagafjarðar , Norðurorku hf. , Hjallastefnu og Dalbæjar . 1. gr . Sjóðurinn heitir Mannauðssjóður Kjalar stéttarfélags . Um er að ræða starfsmenntunarsjóð sem starfar á grundvelli kjarasamninga . 2. gr . Heimili sjóðsins og varnarþing er á skrifstofu Kjalar - stéttarfélags starfsmanna í almannaþjónustu , Skipagötu 14 , 602 Akureyri . 3. gr . Markmið sjóðsins er að stofna og reka sameiginlegan starfsmenntunarsjóð á grundvelli kjarasamnings Kjalar stéttarfélags og Launanefndar sveitarfélaga , sbr. gr. 13.4.2 í kjarasamningi frá 29. maí 2005 . Sjóðurinn starfar einnig á grundvelli sambærilegra ákvæða í öðrum kjarasamningum Kjalar . 4. gr . Sjóðurinn sinnir markmiðum sínum á sviði símenntunar og mannauðs með því að veita styrki til : a ) sveitarfélaga , stofnana og vinnuveitenda sem greiða í sjóðinn , b ) Kjalar stéttarfélags og Starfsmannafélags Reykjavíkurborgar c ) verkefna sem sjóðsstjórn skipuleggur eða á aðkomu að . Umsóknir skulu sendar stjórn sjóðsins þar sem fram kemur lýsing á því verkefni sem sótt er um styrk til , skipulagi þess , efnisinntaki , áætlaðri framkvæmd , kostnaði , öðrum styrkjum og framlagi umsækjanda . 5. gr . Stofnfélagar eru : Launanefnd sveitarfélaga sem starfar á vegum Sambands íslenskra sveitarfélaga kt. 550269-4739 , Borgartúni 30 , 105 Reykjavík fyrir hönd þeirra sveitarfélaga og annarra aðila sem hún hefur samningsumboð fyrir og Kjölur - stéttarfélag í almannaþjónustu kt. 451275-2599 , Ráðhústorg 3 , 602 Akureyri . 6. gr . Aðild að sjóðnum eiga félagsmenn Kjalar stéttarfélags og þau sveitarfélög og aðrir aðilar sem Launanefnd sveitarfélaga hefur umboð frá á félagssvæði KJALAR stéttarfélags og eftir atvikum aðrir viðsemjendur félagsins . 7. gr . Stjórn sjóðsins skal skipuð fjórum mönnum , þ.e. tveimur fulltrúum Kjalar stéttarfélags og tveimur fulltrúum vinnuveitenda , þar af a.m.k. einum frá Launanefnd sveitarfélaga . Varamenn í stjórn skulu vera tveir , einn frá hvorum aðila . Stjórnin kýs formann og varaformann úr hópi aðalmanna á hverjum aðalfundi . Formaður boðar stjórnarmenn á stjórnarfundi þegar þurfa þykir . Úthlutun úr sjóðnum skal fara fram reglulega . Stjórnin skal setja sér reglur um mat á umsóknum . Dagleg umsjón sjóðsins er hjá skrifstofu Kjalar stéttarfélags , Skipagata 14 , 602 Akureyri . Firmaritun sjóðsins er í höndum allrar stjórnar sameiginlega . 8. gr . Reikningsár sjóðsins er almanaksárið . Í upphafi hvers árs heldur stjórn aðalfund þar sem farið er yfir árangur liðins árs . Ársskýrsla og reikningar sjóðsins skulu kynnt hlutaðeigandi sveitarfélögum og stjórn Kjalar stéttarfélags . 9. gr . Sjóðurinn er fjármagnaður með iðgjöldum þeirra sveitarfélaga og annarra viðsemjenda Kjalar stéttarfélags sem eiga aðild að sjóðnum í samræmi við ákvæði kjarsamninga hverju sinni og nánari ákvörðun stofnaðila . 10. gr . Ef rekstrarafgangur er af starfsemi sjóðsins skal verja honum síðar í þágu sjóðsins , þ.e. til styrkúthlutana . 11. gr . Ákvörðun um slit sjóðsins á sér stað við gerð kjarasamnings stofnaðila . Fh. Launanefndar sveitarfélaga með fyrirvara um samþykki hennar